|  |  |
| --- | --- |
| EDΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ-----ΓΕΝΙΚΗ ΔΙΕΥΘΥΝΣΗ ΠΡΟΣΩΠΙΚΟΥΑ/ΘΜΙΑΣ & Β/ΘΜΙΑΣ ΕΚΠΑΙΔΕΥΣΗΣΑΥΤΟΤΕΛΕΣ ΤΜΗΜΑ ΣΤΕΛΕΧΩΝ ΕΚΠΑΙΔΕΥΣΗΣΑ/ΘΜΙΑΣ & Β/ΘΜΙΑΣ ΕΚΠΑΙΔΕΥΣΗΣ---------Α. Παπανδρέου 37151 80 ΜαρούσιΙστοσελίδα: <http://www.minedu.gov.gr> Πληροφορίες: Γ. ΛιαμπότηςΤηλ: 210-3442952Fax: 210-3442266Mail: dppe@minedu.gov.gr  | Βαθμός Ασφαλείας:Να διατηρηθεί μέχρι:Μαρούσι, 1 – 6 - 2017 Αρ.Πρωτ. Βαθμός Προτερ Φ.361.22/ 24 / 92046 /E3 **ΠΡΟΣ: 1.** Περιφερειακές Διευθύνσεις Εκπαίδευσης όλης της χώρας  2. Διευθύνσεις Πρωτοβάθμιας  Εκπαίδευσης όλης της χώρας  3. Διευθύνσεις Δευτεροβάθμιας  Εκπαίδευσης όλης της χώρας  |

**ΘΕΜΑ: « Υποβολή ερωτημάτων »**

 Ενόψει της διαδικασίας επιλογής διευθυντών σχολικών μονάδων σας υπενθυμίζουμε το αριθμ. Φ.350/75//89384/Ε3/5-6-2015 έγγραφό μας, περί ιεραρχικής υποβολής ερωτημάτων στο οποίο μεταξύ άλλων προβλέπεται ότι:

* Τα θέματα υπηρεσιακής κατάστασης των εκπαιδευτικών ανήκουν στην αρμοδιότητα των Διευθύνσεων Εκπαίδευσης ή των Περιφερειακών Διευθύνσεων Εκπαίδευσης, κατά περίπτωση.
* Στις περιπτώσεις που ζητείται γνώμη των υπηρεσιακών συμβουλίων, τα υπηρεσιακά αυτά θέματα εξετάζονται από τα μέλη του συμβουλίου και η Υπηρεσία είναι αναρμόδια να κρίνει τις αποφάσεις τους.
* Οι Διευθυντές Εκπαίδευσης και σε δεύτερο βαθμό οι Περιφερειακοί Διευθυντές Εκπαίδευσης θα πρέπει να φροντίζουν για τη διερεύνηση των θεμάτων αρμοδιότητάς τους βάσει της κείμενης νομοθεσίας και των εγκύκλιων οδηγιών ή διευκρινίσεων που κοινοποιούνται από το Υπουργείο εντός της υπηρεσίας τους.
* Ερωτήματα για θέματα υπηρεσιακής κατάστασης των εκπαιδευτικών δύνανται να υποβάλλονται σε περιπτώσεις κατά τις οποίες υπάρχει ασάφεια ή ανυπαρξία διατάξεων και δεν έχουν δοθεί σχετικές οδηγίες ή διευκρινίσεις από τις υπηρεσίες μας.
* Oι Διευθυντές σχολικών μονάδων και οι εκπαιδευτικοί, απευθύνονται στην οικεία Διεύθυνση Εκπαίδευσης, η οποία, σε περίπτωση που χρειάζεται διευκρίνιση, απευθύνεται στην οικεία Περιφερειακή Διεύθυνση Α/θμιας και Β/θμιας Εκπαίδευσης, ή, εφόσον κριθεί αναγκαίο, στην Κεντρική Υπηρεσία του Υπουργείου.

Συνεπώς η Υπηρεσία μας θα απαντά σε ερωτήματα τα οποία υποβάλλονται μέσω των Διευθύνσεων Εκπαίδευσης ή μέσω των Περιφερειακών Διευθύνσεων Εκπαίδευσης με την προϋπόθεση ότι υπάρχει ασάφεια ή ανυπαρξία διατάξεων και δεν έχουν δοθεί σχετικές οδηγίες ή διευκρινίσεις από τις Υπηρεσίες μας. Οι Διευθύνσεις Εκπαίδευσης θα πρέπει να συγκεντρώνουν ερωτήματα των εκπαιδευτικών, να τα απαντούν, και όταν κρίνουν ότι υπάρχει ασάφεια ή ανυπαρξία διατάξεων και δεν έχουν δοθεί σχετικές οδηγίες ή διευκρινίσεις να τα ομαδοποιούν και να απευθύνονται στη Γενική Γραμματεία Παιδείας και Θρησκευμάτων του Υπουργείου, προκειμένου εφόσον κριθεί αναγκαίο να εκδοθεί σχετική εγκύκλιος.

 **Η ΓΕΝΙΚΗ ΔΙΕΥΘΥΝΤΡΙΑ**

 **ΕΥΔΟΚΙΑ ΚΑΡΔΑΜΙΤΣΗ**

**Εσωτερική Διανομή**

Αυτοτελές Τμήμα Στελεχών Εκπαίδευσης

Α/θμιας και Β/θμιας Εκπαίδευσης